OSNOVNA ŠKOLA IVANA MAŽURANIĆA

VINKOVCI

KLASA: 602-02/20-01/12

URBROJ: 2188-23-20-1

U Vinkovcima 4.5.2020.

PROVEDBENI PLAN OTVARANJA ŠKOLE

Izrađen na temelju:

UPUTE ZA SPRJEČAVANJE I SUZBIJANJE EPIDEMIJE COVID-19

ZA USTANOVE RANOG I PREDŠKOLSKOG ODGOJA I OBRAZOVANJA TE OSNOVNOŠKOLSKE

USTANOVE U KOJIMA JE OSIGURANA MOGUĆNOST ZBRINJAVANJA DJECE RANE I PREDŠKOLSKE DOBI TE UČENIKA KOJI POHAĐAJU RAZREDNU NASTAVU ( HZJZ, 29.04.2020.)

PREPORUKE ZA ORGANIZACIJU RADA U RAZREDNOJ NASTAVI I UPUTE ZA VREDNOVANJE I OCJENJIVANJE U MJEŠOVITOM MODELU NASTAVE ( MZO, 30.04.2020.)

Prema HZJZ- UPUTE ZA SPRJEČAVANJE I SUZBIJANJE EPIDEMIJE COVID-19

**Fizičko udaljavanje od 2 m.** U školi će se rad organizirati na način da se osigura u što većoj mjeri socijalno distanciranje (fizički razmak) kao i pojačana osobna higijena i higijena prostora. Fizički razmak od najmanje 2 metra u zatvorenom prostoru posebno provode djelatnici u odnosu na druge djelatnike, te se navedeni fizički razmak preporuča održavati kada je god moguće između djelatnika i djece.

Izbjegava se fizički kontakt (bliski kontakt) djece iz jednog razreda s drugom djecom iz drugih razreda, roditeljima/starateljima druge djece i drugim djelatnicima ustanove.

Svaki razred boravi u jednoj odgovarajućoj prostoriji ( učionici), isključivo s istim nastavnikom.

Nastavnik s djecom provodi što je više moguće vremena na otvorenom.

**Maske za lice.** Zaštitne maske djelatnici mogu koristiti opcionalno (ali nisu obavezne).

Djeca ne nose zaštitne maske.

**Ulazak u školu.** Na ulazu u školu nalazi se dezobarijera.

Prilikom ulaska u školu djelatnici i učenici obavezno dezinficiraju ruke.

Učenici u školu ulaze na 2 ulaza, u različito vrijeme s razmakom od 10 minuta. Učenici su obavezni imati preobuku koja ostaje u školi u garderobnim ormarićima. Učenici se preobuvaju na predviđenom mjestu za svaki razred.

Prolazak do učionice, kroz zajedničke prostorije, svedeno je na minimum i na način da dok učenici prolaze druge osobe ne prolaze u isto vrijeme, uz poticanje djece da kod takvih prolaza ne dotiču površine ili predmete.

Učenici iz škole odlaze u različito vrijeme, ovisno o vremenu početka nastave.

Dostavu za potrebe ustanove preuzimaju nadležni radnici ustanove na vanjskim vratima, a ulaz je dozvoljen iznimno serviserima i ostalim službama za čijim uslugama postoji neodgodiva potreba (što uključuje dosljednu provedbu protuepidemijskih mjera poput monitoring vode za ljudsku potrošnju, zdravstvena ispravnost hrane i sl.) uz obveznu mjeru dezinfekcije ruku i po potrebi nošenja zaštitne maske.

Do daljnjeg su zabranjeni svi posjeti vrtićima i školama (primjerice kazališne predstave, izvannastavne aktivnosti i sl.).

**Organizacija prostora.** Učionice su što veće površine i visine, prozračne i osunčane (imaju odgovarajući izvor dnevnog svijetla). Učionice su vratima odvojene od učionica u kojima borave druge skupine. Učionice se mogu dobro provjetriti vanjskim zrakom.

Izbjegava se svaki ulazak drugih osoba (primjerice zbog čišćenja, popravka ili donošenja hrane) u prostoriju tako dugo dok su djeca u prostoriji.

Toalet koristi isključivo određeni razred, u prizemlju i na katu.

Garderobni ormarići – određeni učenik koristi uvijek isti garderobni ormarić.

**Prehrana djece** – raspoređene obroke kuhar dostavlja pred učionicu na kolicima. Ostavlja obroke na za to predviđen stol pred ulazom u učionicu. Učenici konzumiraju hranu u učionici na stolovima za kojima nisu radili, pazeći na socijalnu distancu.

**Školska oprema.** Učenik dolazi i odlazi iz škole sa školskom torbom, ako nije omogućeno

zadržavanje torbe u školi, te svoju opremu i pribor ne dijeli s drugim učenicama.

Pisanje učenika po ploči, ako je nužno, učitelj će dezinficirati flomaster prije uporabe. Korištenje krede za pisanje za učenike nije preporučeno.

**Ograničen broj djelatnika.** U školi nije dozvoljen ulazak zaposlenicima koji nisu raspoređeni na posao. Rad je organiziran tako je prisutan najmanji mogući broj djelatnika u isto vrijeme, ali opet dovoljan broj da je moguće organizirati skrb za djecu u malim skupinama (do ukupno po mogućnosti 10 djece i odraslih po skupini, a po mogućnosti što manji broj djece).

Za administrativno i tehničko osoblje organiziran je rad u turnusima, na način da zaposlenici rade u sedmodnevnim ili četrnaestodnevnim smjenama.

**Dezinficijensi.** Na ulazima u školu te u školi na još nekoliko lako dostupnih mjesta postavljeni su dozatori s dezinficijensom za dezinfekciju ruku djece školske dobi i odraslih s uputom za korištenje.

**Higijena ruku.** Sredstvo za dezinfekciju potrebno je u količini od 1 do 2 ml nanijeti na suhe i čiste dlanove (obično jedan potisak, ili prema prema uputama proizvođača).

Dlanove i područje između prstiju potrebno je protrljati dok se ne osuše, a sredstvo nije potrebno isprati.

**Prozračivanje prostora.** Učionice će se obvezno prozračivati najmanje dva puta dnevno u trajanju od minimalno pola sata prije dolaska i nakon odlaska djece, ili ako to vremenske prilike dopuštaju ostaviti otvoren prozor i dok su učenici u učionici.

**Čišćenje prostora.** Spremačica prva ulazi i u školu i zadnja odlazi iz škole.

Dodirne točke kao što su ručke na vratima, ručke na prozorima, radne površine,tipkovnice, konzole, slavine u toaletima i kuhinjama, tipke vodokotlića, daljinske upravljače,prekidače za struju, zvona na vratima, ploče dizala te druge dodirne površine koje koristi veći broj osoba dezinficirat će se na kraju svake smjene. Čišćenje se provodi u vrijeme nakon odlaska djece.

Nakon ulaska učenika u školu dezinficirat će se ulaz (ručke na vratima ulaza, rukohvati na stepenicama, podovi) i hodnici kojima su prošli učenici.

Toaleti će se dezinficirati, barem jedanput tokom smjene, a obavezno prije i poslije početka smjene.

**Dezinfekcija mobitela.** Svi zaposleni obavezno moraju odmah po ulasku dezinficirati vlastite mobitele.

**Posebna Radna obuća.** Na samom ulazu u prostor smještaja treba osigurati zaseban prostor za oblačenje radne obuće svim zaposlenicima. Svima ostalima koji ulaze u prostor ustanove treba osigurati korištenje dezinfekcije potplata.

**Dnevno mjerenje temperature.** Svi djelatnici imaju obavezu mjeriti tjelesnu temperaturu svaki dan pri dolasku u školu i odlasku iz škole, te u slučaju povećane tjelesne temperature ne dolaze na posao već se javljaju telefonom ravnatelju i izabranom liječniku obiteljske medicine kako je kasnije navedeno.

**Evidencijska knjiga.** Evidenciju o vrijednostima izmjerene tjelesne temperature i eventualnom postojanju respiratornih simptoma i znakove drugih zaraznih bolesti upisuje se u zasebnu evidencijsku knjigu.

Dežurni nastavnik vodi pismenu evidenciju o provođenju navedenih mjera.

**Fizička distanca kod PUN-a.** U odnosu na dijete kojemu je osigurano pravo na podršku PUN-a, PUN neće uvijek moći održavati distancu od 2m jer održavanjem distance on ne bi bio u mogućnosti izvršavati sve poslove sukladno Pravilniku o pomoćnicima u nastavi i stručnim komunikacijskim posrednicima (NN102/2018, 22/2020). Kada pruža potporu učeniku i u njegovoj blizini, preporučuje se PUN-u da uvijek nosi kiruršku masku, a kod pružanja potpore učeniku pri korištenju toaleta preporuča se, ako je moguće, da koristi jednokratne rukavice. Izvan ustanove te u odnosu na roditelje/skrbnike djeteta, PUN-ovi se pridržavaju što je više moguće pravila kojima se smanjuje njihova mogućnost zaraze (izbjegavanje trgovina,drugih mjesta gdje se okupljaju osobe, javnog prijevoza, dosljedno provođenje socijalne distance i higijene i sl.). Kod pružanja potpore učeniku, PUN posebno intenzivno potiče učenika na održavanje distance i provođenje higijene radi prevencije zaraze COVID-19, sukladno ovim uputama i drugim važećim preporukama.

Učenike u školi će se uputiti u novonastalu situaciju i ponašanje vezano uz nju.

Izvan ustanove djelatnici se pridržavaju što je više moguće pravila kojima se smanjuje njihova mogućnost zaraze (izbjegavanje trgovina, drugih mjesta gdje se okupljaju osobe, javnog prijevoza, dosljedno provođenje socijalne distance i higijene i sl.).

**Postupanje u slučaju sumnje na zarazu.** U slučaju sumnje na kontakt djelatnika sa zaraženim ili oboljelim od COVID-19 ili drugog razloga za sumnju da se kod djelatnika radi o zarazi COVID-19,kod povišene tjelesne temperature i/ili respiratornih simptoma (kašalj i tekuće disanja-kratak dah),djelatnik odmah:

telefonom obavještava ravnatelja,

telefonom obavještava izabranog liječnika obiteljske medicine radi dogovora o testiranju

na SARS-CoV-2 te radi utvrđivanja potrebe za bolovanjem, te se udaljava s radnog mjesta ili ne dolazi na posao- odgajatelja/nastavnika na radnom mjestu treba zamijeniti drugi odgajatelj/nastavnik koji, ako je ikako moguće, u istom razdoblju skrbi za drugu grupu djece.

**DJECA**

Djeca ne nose zaštitne maske.

Roditelji/skrbnici imaju obavezu **izmjeriti tjelesnu temperaturu** djetetu **svaki dan**

**prije dolaska u ustanovu,** te u slučaju povišene tjelesne temperature ne smiju dovoditi dijete u ustanovu već se javljaju telefonom ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta.

Ako djeca razviju simptome COVID infekcije tijekom boravka u ustanovi, učitelji odmah obavještavaju roditelje, koji u najkraćem roku moraju doći po dijete

**Druge zarazne bolesti.** Djeca sa znakovima drugih zaraznih bolesti također ne dolaze u ustanovu. Djecu treba poticati da održavaju distancu (fizičku udaljenost) od druge djece i odraslih,primjereno razvojnoj dobi.

**Dodirivanje lica.** Djecu treba poticati da ne dodiruju usta, nos, oči i lice kao i da ne stavljaju ruke i predmete u usta.

**Higijena ruku.** Djecu treba poticati da redovito i pravilno peru ruke prije ulaska u svoju

skupinu/učionicu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa, uvijek kada ruke izgledaju prljavo.

Za pranje ruku treba koristiti tekuću vodu i sapun.

Nakon pranja ruku sapunom i vodom, za sušenje ruku neophodno je koristiti papirnate ručnike za jednokratnu upotrebu koje nakon korištenja treba odbaciti u koš za otpad s poklopcem.

Djecu treba poticati da kada kašlju i kišu prekriju usta i nos laktom ili papirnatom maramicom koju poslije treba odbaciti u koš za otpad s poklopcem te oprati ruke.

**Kihanje i kašljanje.** Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.

**Školski pribor.** Djecu treba poticati da opremu i školski pribor ne dijele s drugim učenicima.

**NAGLASCI ZA RODITELJE**

* Preporuča se ostanak kod kuće djece s kroničnim bolestima (respiratornim, kardiovaskularnim, dijabetesom, malignim bolestima, imunodeficijencijama, djece s većim tjelesnim/motoričkim oštećenjima) kao i djece čiji roditelji/skrbnici ili ukućani imaju jednu od navedenih bolesti.
* Potiče se ostanak kod kuće sve djece za koju se to može osigurati skrb kod kuće, s obzirom da broj djece u školama može biti takav da se mjere fizičkog razmaka u tim kolektivima neće moći poštovati.
* Roditelji/skrbnici dovode i odvode djecu u škole tako da, ako je ikako moguće, ne ulaze u ustanovu osim u krajnjoj nuždi, već dolaze do ulaza pri čemu zadržavaju distancu od najmanje 2 metra u odnosno na druge roditelje/skrbnike i djecu.
* Učenik dolazi i odlazi iz škole sa školskom torbom.
* Kada je god moguće, u pratnji pojedinog dijeta uvijek je ista osoba ili se izmjenjuju dvije odrasle osobe.
* Kada god je moguće, u pratnji djeteta treba biti odrasla osoba koja živi u istom kućanstvu s djetetom te upravo ona osoba koja je, u odnosu na druge osobe koje bi mogle dovoditi i odvoditi dijete, uključena u takav tip dnevnih aktivnosti da je njena mogućnost zaraze s COVID-19 najmanja.
* Roditelji se ne okupljaju na ulazu škole.
* Roditelji/skrbnici ne dovode niti odvode djecu iz ustanova niti ulaze u vanjske prostore (dvorište, vrt, igralište) i unutarnje prostore ako imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19 ili su u samoizolaciji.
* Roditelj/skrbnik **potvrđuje pisanom izjavom ravnatelju ustanove** prije uključivanja djeteta u ustanovu da dijete nama simptome i bolesti, odnosno da nije u riziku, te da se radi o djetetu s oba zaposlena roditelja i to da je roditelj upoznat s Uputama HZJZ-a u cjelini.

**Preporuke za organizaciju rada u razrednoj nastavi i upute za vrednovanje i ocjenjivanje u mješovitom modelu nastave ( MZO, 30.travnja 2020.)**

Prva dva tjedana nastave u školi pratit će se proces i napraviti njegova evaluacija s pedagoškog, ali i epidemijskog stajališta te će se nakon tog perioda izraditi promjena uvjeta ako bude potrebno. Sukladno epidemiološkoj situaciji, bit će dane nove upute ili će se produžiti trajanje postojećih.

-Male skupine, koje u pravilu nisu veće od 10 sudionika (9 učenika i 1 učitelj)

-U postavljenu grupu, koja će početi s radom najranije 11. svibnja, ne može se naknadno uvrstiti još jedno dijete, odnosno učenik, a ako je to izvedivo – ni učitelj.

-Isti učitelj će raditi s istim razrednim odjelom cijelo vrijeme ako je to moguće.

-Učenici u školi u prosjeku provedu od 3 do 4 školska sata

-Kod djece kojima je prethodno osigurana podrška pomoćnika u nastavi (PUN), može se osigurati njihovo uključivanju u školu uz podršku PUN-a, isključivo ako roditelj/skrbnik nikako nije u mogućnosti organizirati ostanak djeteta kod kuće, uz izuzetak djece s bolestima/zdravstvenim stanjim

-Ukoliko se učenik s teškoćama upućuje u razredni odjel, PUN se ubraja u ukupan broj osoba u odgojno-obrazovnoj skupini koja ne treba prelaziti ukupan broj preporučen u ovim uputama (do ukupno 10 djece i odraslih), a PUN se treba pridržavati svega navedenog u *Uputama HZJZ-a*. a koja su navedena u *Uputama HZJZ-a*.

**MJEŠOVITI MODEL NASTAVE :**

-Paralelno s nastavom u školama, i dalje će se održavati nastava na daljinu čija je podloga Škola na Trećem zajedno

-Takav mješoviti model nastave podrazumijeva usvajanje jednakih odgojno-obrazovnih ishoda i kod učenika u nastavi u školi i kod učenika koji nastavu prate na daljinu.

-Nastava Tjelesne i zdravstvene kulture, prema *Uputa HZJZ-a* t, se ne preporuča u zatvorenom prostoru, ali se ne preporučaju ni intenzivne aktivnosti na otvorenom prostoru, odnosno one koje uključuju bliski fizički kontakt.

-Nastava tjelesne i zdravstvene kulture izvodit će se u smanjenom opsegu( npr. jednostavne vježbe razgibavanja koje ne uključuju fizički kontakt učenika)

-Dodatna i dopunska nastava izvodit će se u smanjenom opsegu

-Ne će se izvoditi izvannastavne aktivnosti.

-Učenici u razrednoj nastavi neće u učionicama imati nastavu za predmete koje ne predaje njihov učitelj razredne nastave (strani jezik, izborne i fakultativne predmete) – i dalje se izvode u nastavi na daljinu.

-Neke aktivnosti koje su propisane školskim kurikulumom neće se provoditi (npr. izleti, ekskurzije, školske priredbe), a ni neki godišnji poslovi (npr. natjecanja učenika).

-Stručni suradnici trebaju pružiti podršku učiteljima u procesu pripreme za provođenje mješovitog modela nastave, a posebno u radu s učenicima s posebnim odgojno-obrazovnim potrebama.

-Za učenike s teškoćama stručni suradnici trebaju pripremiti program rada i zadaće za pomoćnike u nastavi**.**

-Sve odrednice iz *Uputa za vrednovanje i ocjenjivanje tijekom nastave na daljinu* primjenjuju se i u mješovitom modelu.

-Prema *Uputama HZJZ-a* učitelj u školi s djecom provodi što je više moguće vremena na otvorenom, što znači da se dio nastave (npr. Prirode i društva, Likovne kulture, Glazbene kulture) može provoditi na školskom dvorištu, u vrtu ili parku, ali bez doticaja s drugom razrednom skupinom ili drugim osobama, pritom se ne preporuča izvođenje nastave Tjelesne i zdravstvene kulture.

**ORGANIZACIJA NASTAVE U OŠ IVANA MAŽURANIĆA VINKOVCI**

**Nastava se izvodi u jutaranjoj smjeni.**

Škola trenutno ima 2 ulaza – učenici koriste jedan ulaz, ali dolazak u školu je s razmakom od 10 minuta.

Nema školskog zvona, stalna komunikacija s roditeljima putem telefona o mogućim promjenama.

**Vrijeme početka nastave** - 10 minuta razmak između dolaska učenika, stavit ćemo natpis koji razred ide na koji ulaz.

Raspored početka nastave je promjenjiv s obzirom na broj učenik koji će dolaziti.

UJUTRO

|  |  |
| --- | --- |
| Vrijeme početka nastave | ULAZ 1 |
| 8:00h | 1.a |
| 8:10h | 1.b |
| 8:20h | 2.a |
| 8:30h | 2.b |
| 8:40h | 2.c |
| 8:50h | 3.a |
| 9:00h | 3.b |
| 9:10h | 4.a |
| 9:20h | 4.b |
| 9:30h | 4.c |

**UČIONICE**- svaki razred ima svoju učionicu, 1. i 2. razred u prizemlju, 3. i 4. na katu. Također, razmještaj je promjenjiv i ovisi o broju učenika.

|  |  |
| --- | --- |
| PRIZEMLJE (5 učionica) | KAT (5 učionica) |
| 1.a, 1.b, 2.a, 2.b i 2.c | 3.a, 3.b, 4.a, 4.b, 4.c |

Razredni odjeli ne će imati školske odmore u isto vrijeme nego s određenim razmakom, a u skladu s vremenom u kojem su započeli s nastavom. Mali odmor učenici mogu provesti u svojoj učionici ili izaći na školsko dvorište uz primjerenu fizičku udaljenost od drugih razrednih odjela.

Preporuča se hranu odmah pripremiti za konzumaciju i podijeliti ju učenicima u učionici ili na otvorenom prostoru škole ako je to moguće.

**POSUDBA KNJIGA (moguća uz pridržavanje smjernica za rad školske knjižnice u uvjetima bolesti COVID-19)**

S obzirom da se ne preporuča kontakt učenika s nijednom drugom osobom, osim učitelja posudba i razduživanje knjiga će se odvijati na sljedeći način:

* Posudba i vraćanje knjiga odvija se u vrijeme dogovoreno s knjižničarkom. Učenicima naglasiti kada je dogovorena posudba, odnosno vraćanje knjiga.
* Knjižničarka će zatražene knjige ostaviti pred vratima učionice u kutiji. Knjige će zadužiti na učenikovo ime prema popisu učenika koji dolaze. Označit će ime učenika na papiriću i ostaviti u knjizi.
* Prije svake posudbe knjižničarka je dužna dezinficirati ruke i mjesto u knjižnici ( pult) na kojem se vrši posudba.
* Prilikom vraćanja knjiga, knjige će učenici ostaviti u kolicima za vraćanje knjiga pred ulazom u učionicu. Razduživanje knjiga knjižničarka obavlja se na, za to,predviđenom mjestu u prostoru knjižnice ( pult), koje potom dezinficira. Vraćene knjige odvoze se u karantenu na 72 sata u kabinet predviđen za tu namjenu. Kolica za knjige se dezinficiraju. Nakon 72h knjige se vraćaju na police u knjižnicu.
* Učitelji će upoznati učenike s načinom posudbe i vraćanja knjiga.

**TOALET**-podjela po razredima,preporuka da učenici idu na toalet pod satom radi što manje gužve pod odmorom. Učenici dok čekaju na toalet ( ako ih više ide u isto vrijeme) trebaju držati razmak od 2m. Oznake razreda stavit ćemo na vrata svakog toaleta.

Učitelj će uputiti učenike.